март 2019 г., е приключило.
 (16)
 На 17 ноември 2020 г. Комисията представи на Комитета на ЕС за авиационна безопасност обясненията на AD-BLR. Въз основа на това, дори и да са налице известни пропуски по отношение на някои въздушни превозвачи, сертифицирани от AD-BLR, които трябва да бъдат отстранени, като например несъобразяването на програмата за техническо обслужване с вида експлоатация на въздухоплавателното средство или пропуските, установени при управлението на компоненти с ограничен ресурс и компоненти с ограничен живот, тези пропуски не оправдават включването на посочените въздушни превозвачи в приложение А към Регламент (ЕО) No 474/2006.
 (17)
 Поради това и в съответствие с общите критерии, определени в приложението към Регламент (ЕО) No 2111/2005, Комисията счита, че на този етап във връзка с въздушните превозвачи от Беларус няма основания за изменение на списъка на въздушните превозвачи, на които е наложена оперативна забрана в границите на Съюза.
 (18)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Беларус, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (19)
 В случай че постъпи важна за безопасността информация, разкриваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Доминиканската република
 (20)
 В приложение А или приложение Б към Регламент (ЕО) No 474/2006 никога не са били включвани въздушни превозвачи от Доминиканската република.
 (21)
 От 27 до 31 януари 2020 г. представители на Комисията, Агенцията и държавите членки проведоха посещение за оценка на място в офисите на Instituto Dominicano de Aviación Civil (IDAC) в Доминиканската република. Въпреки че резултатите от това посещение показаха, че IDAC има капацитета да упражнява надзор върху авиационните дейности в Доминиканската република, бяха установени редица слабости в системата за надзор върху безопасността. Тези слабости обаче не пораждат непосредствени опасения за безопасността. IDAC разработи план за коригиращи действия за отстраняване на установените недостатъци и го изпрати на Комисията на 15 април 2020 г.
 (22)
 На 4 ноември 2020 г. IDAC представи доклад за напредъка по изпълнението на своя план за коригиращи действия. В него се съдържа подробна информация за всеки установен недостатък, като например анализ на първопричините, изпълнените коригиращи действия и напредъка по изпълнението им, различните задачи по всяко действие и напредъка по изпълнението им, както и подробни последващи действия. По преценка на IDAC планът за коригиращи действия е изпълнен на 87,66 %.
 (23)
 Въз основа на посочения доклад Комисията счита, че на този етап IDAC разполага с необходимия капацитет и готовност да отстрани установените по време на посещението недостатъци по отношение на безопасността и изпълнява ефективно своя план за действие. Поради горепосочените причини не беше необходимо да се провежда изслушване на IDAC пред Комитета на ЕС за авиационна безопасност.
 (24)
 Поради това и в съответствие с общите критерии, определени в приложението към Регламент (ЕО) No 2111/2005, Комисията счита, че на този етап във връзка с въздушните превозвачи от Доминиканската република няма основания